เสนอรัฐเยียวยาเกษตรกร ครัวเรือนละ 5 พันบาท 3 เดือน
นายทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ (สศช.) เปิดเผยภายหลังการประชุมคณะที่ปรึกษาด้านธุรกิจภาคเอกชนในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ครั้งที่ 2/63 ว่า จะนำข้อเสนอของที่ประชุม เสนอให้คณะรัฐมนตรี (ครม.) พิจารณาด้านนายประพัฒน์ ปัญญาชาติรักษ์ ประธานสภาเกษตรกรแห่งชาติ กล่าวว่า ได้เสนอการช่วยเหลือและเยียวยาเกษตรกรที่ได้รับผลกระทบ ทั้งในระยะสั้นและระยะยาว โดยระยะสั้น เสนอให้รัฐบาลแจกเงินเกษตรกรครัวเรือนละ 5000 บาท นาน 3 เดือน รวม 15000 บาท โดยมีเกษตรกรที่จะได้รับความช่วยเหลือ 9 ล้านครัวเรือน รวมเป็นเงิน135000 ล้านบาท คาดรัฐบาลจะใช้งบจากพระราชกำหนด (พ.ร.ก.) กู้เงิน 1 ล้านล้านบาท และเสนอให้ธนาคารเพื่อการเกษตรและสหกรณ์การเกษตร (ธ.ก.ส.) พักหนี้เงินต้นและดอกเบี้ยให้เกษตรกรนาน 1 ปี ส่วนระยะยาว เสนอจัดตั้งกองทุนเพื่อช่วยเหลือเกษตรกร วงเงิน 50000 ล้านบาท เพื่อปล่อยสินเชื่อดอกเบี้ยต่ำให้เกษตรกรรายละไม่เกิน 1 ล้านบาท.
เสนอการช่วยเหลือและเยียวยาเกษตรกรที่ได้รับผลกระทบ ทั้งในระยะสั้นและระยะยาว โดยระยะสั้น เสนอให้รัฐบาลแจกเงินเกษตรกรครัวเรือนละ 5000 บาท นาน 3 เดือน รวม 15000 บาท
เงินเยียวยา,เงินเยียวยาเกษตรกร,แจกเงินเกษตรกร,สินเชื่อดอกเบี้ยต่ำ,พักชำระหนี้,โควิด-19,ข่าววันนี้